Na temelju članka 54. stavak 1. Zakona o ustanovama („Narodne novine“ broj 76./93., 29/97., 47/99., 35/08.,127/19.,151/22) te članka 98. Zakona o odgoju i obrazovanju u osnovnoj i srednjoj školi („Narodne novine“ broj 87/08., 86/09., 92/10., 105/10., 90/11., 16/12., 86/12., 94/13., 152/14., 07/17.,68/18.,98/19., 64/20., 151/22.), Domski odbor Đačkog doma uz prethodnu suglasnost osnivača Požeško-slavonske županije (KLASA: 024-03/23-04/1, URBROJ: 2177-06-01/5-23-13 od 08.03.2023. godine) na sjednici održanoj 30.03.2023.godine donosi:

**Odluku o izmjenama i dopunama Statuta Đačkog doma**

**Članak 1.**

U Statutu Đačkog doma KLASA: 003-05/20-01/06, URBROJ: 2177-53-01-20-01 od 17.07.2020. godine (dalje: Statut) u članku 36. alineja 15. i 16. mijenjaju se i glase:

*-odlučuje o ulaganju i nabavi opreme te nabavi osnovnih sredstava i ostale pokretne imovine te investicijskim radovima čija je vrijednost od 9.290,60 do 19.908,42 eura,*

*-odlučuje, uz suglasnost osnivača, o stjecanju, opterećivanju ili otuđivanju nekretnina i pokretne imovine te investicijskim radovima čija je vrijednost veća od 19.908,42 eura,*

**Članak 2.**

U članku 82. stavku 4. Statuta riječi „ i numeriraju“ brišu se.

**Članak 3.**

U članku 90. Statuta mijenja se alineja 22. i glasi:

*-sklapa samostalno pravne poslove o stjecanju, opterećivanju ili otuđivanju nekretnina i pokretne imovine te o investicijskim radovima do 9.290,60 eura, a preko 9.290,60 eura prema prethodnoj odluci Domskog odbora, odnosno suglasnosti osnivača.*

**Članak 4.**

U članku 94. Statuta iza stavka 1., dodaju se novi stavci 2. i 3. i glase:

*(2) Sporazum o prestanku ugovora o radu mora biti zaključen u pisanom obliku.*

*(3) Ako ravnatelj sam zatraži razrješenje u skladu s ugovorom o radu, Domski odbor će s ravnateljem zaključiti sporazum o prestanku ugovora o radu.*

**Članak 5.**

U članku 96. stavak 7. Statuta mijenja se i glasi:

*Djelokrug rad tajnika Pravilnikom propisuje ministar nadležan za poslove obrazovanja.*

**Članak 6.**

Članak 105. Statuta mijenja se i glasi:

*Pravo na smještaj i prehranu imaju u pravilu redoviti učenici.*

*Prijam učenika obavlja se javnim natječajem u skladu s odlukom o upisu.*

*Pravo na prijam ostvaruje se na osnovi uspjeha u prethodnom obrazovanju i materijalnog položaja učenika i njegove obitelji.*

*U učeničkim domovima organiziraju se odgojne grupe u skladu s državnim pedagoškim standardom.*

**Članak 7.**

Članak 106. Statuta mijenja se i glasi:

1. *Natječaj za prijam učenika objavljuje se na službenim mrežnim stranicama Doma i osnivača i oglasnoj ploči Doma.*
2. *Natječaj sadrži:*

* *broj učenika koje će Dom primiti*
* *uvjete prijma i potrebnu dokumentaciju*
* *kriterije za izbor kandidata*
* *način i postupak provođenja natječaja*

1. *Sadržaj natječaja Dom dogovara s Osnivačem.*

**Članak 8.**

Članak 107. Statuta s nazivom briše se.

**Članak 9.**

Članak 110. Statuta mijenja se i glasi:

*Učenici koji se ističu u ostvarivanju odgojno-obrazovnog rada, vladanju te aktivnostima u Domu i izvan njega mogu biti pohvaljeni i nagrađeni.*

*Pohvale, odnosno nagrade mogu biti:*

* *pisane ( pohvalnice, diplome, priznanja, plakete i sl.)*
* *usmene ( objavljene na svečanim skupovima u Domu)*
* *nagrade ( knjige, medalje, športski rekviziti, pribor za umjetničko stvaranje, albumi, fotografije i sl.).*

*Usmene pohvale učenicima izriče odgajatelj.*

*Pisane pohvale daje Odgajateljsko vijeće.*

*Nagrade dodjeljuje ravnatelj.*

*Pohvale i nagrade mogu predlagati učenici, odgajatelji i stručni suradnici.*

*O pohvalama i nagradama Dom vodi evidenciju.*

**Članak 10.**

Članak 111. Statuta s nazivom briše se.

**Članak 11.**

Članak 112. Statuta s nazivom briše se.

**Članak 12.**

Članak 113. Statuta s nazivom briše se.

**Članak 13.**

Članak 114. Statuta s nazivom briše se.

**Članak 14.**

Članak 115. Statuta s nazivom briše se.

**Članak 15**.

Članak 116. Statuta s nazivom briše se.

Članak 16.

Naziv iznas članka 117. Statta mijenja se i glasi: PEDAGOŠKE MJERE

Članak 117. Statuta mijenja se i glasi:

*Pedagoške mjere izriču se zbog povrede dužnosti, neispunjavanja obveza, nasilničkog ponašanja i drugih neprimjerenih ponašanja (u daljnjem tekstu: neprihvatljiva ponašanja).*

*Neprihvatljiva ponašanja na temelju kojih se izriču pedagoške mjere podijeljene su ovisno o težini na:*

*- lakša*

*- teža*

*- teška*

*- osobito teška.*

*Zbog neprihvatljivog ponašanja učeniku se mogu izreći pedagoške mjere:*

*- opomena*

*- ukor*

*-opomena pred isključenje*

*- isključenje iz Doma.*

*Pedagoške mjere izriču se za tekuću školsku godinu osim mjere isključenja iz Doma.*

Članak 17.

Naziv iznad članka 118. Statuta mijenja se i gasi: LAKŠA NEPRIHVATLJIVA PONAŠANJA

Članak 118.Statuta mijenja se i glasi:

*Lakšim neprihvatljivim ponašanjima smatra se:*

*a) ometanje odgojno-obrazovnoga rada (npr. izazivanje nereda, stvaranje buke);*

*b) onečišćenje domskog prostora i okoliša (npr. bacanje smeća izvan koševa za otpatke);*

*c) oštećivanje imovine u prostorima Doma (npr. šaranje, urezivanje u namještaj);*

*d) nedopušteno korištenje informacijsko-komunikacijskih uređaja;*

*e) pomaganje ili poticanje ulaska neovlaštenih osoba u domski prostor;*

*f) poticanje drugih učenika na neprihvatljiva ponašanja;*

*g) uznemiravanje učenika ili radnika Doma odnosno druge aktivnosti koje izazivaju nelagodu u drugih osoba, nakon što je učenik na to upozoren.*

Članak 18.

Naziv iznas članka 119. Statuta mijenja se i glasi: TEŽA NEPRIHVALJIVA PONAŠANJA

Članak 119. Statuta mijenja se i glasi:

*Težim neprihvatljivim ponašanjima smatra se:*

*a) ometanje odgojno-obrazovnoga rada na način da je onemogućeno njegovo daljnje izvođenje;*

*b) povreda dostojanstva druge osobe omalovažavanjem, vrijeđanjem ili širenjem neistina i glasina o drugome učeniku ili radniku Doma;*

*c) unošenje ili konzumiranje psihoaktivnih sredstava u prostor Doma;*

*d) dovođenje ili pomaganje prilikom dolaska neovlaštenim osobama koje su nanijele štetu osobama ili imovini u prostoru Doma;*

*e) namjerno uništavanje imovine nanošenjem veće štete u prostoru Doma;*

*f) prikrivanje nasilnih oblika ponašanja;*

*g) udaranje, sudjelovanje u tučnjavi i druga ponašanja koja mogu ugroziti sigurnost samog učenika ili druge osobe, ali bez težih posljedica;*

*h) korištenje ili zlouporaba podataka drugog učenika iz pedagoške dokumentacije;*

*i) klađenje ili kockanje u prostorima Doma;*

*j) prisvajanje tuđe stvari.*

Članak 19.

Naziv iznad članka 120. Statuta mijenja se i gasi: TEŠKA NEPRIHVALJIVA PONAŠANJA

Članak 120. Statuta mijenja se i glasi:

*Teškim neprihvatljivim ponašanjima smatra se:*

*a) izazivanje i poticanje nasilnog ponašanja (npr. prenošenje netočnih informacija koje su povod za nasilno ponašanje, skandiranje prije ili tijekom nasilnog ponašanja, snimanje događaja koji uključuje nasilno ponašanje i slična ponašanja);*

*b) nasilno ponašanje koje nije rezultiralo težim posljedicama;*

*c) krivotvorenje ispričnica ili dugih potvrda Doma;*

*d) neovlašteno korištenje tuđih podataka za pristup elektroničkim bazama podataka Doma bez njihove izmjene;*

*e) krađa tuđe stvari;*

*f) poticanje grupnoga govora mržnje;*

*g) uništavanje službene dokumentacije Doma;*

*h) prisila drugog učenika na neprihvatljivo ponašanje ili iznuda drugog učenika (npr. iznuđivanje novca);*

*i) unošenje oružja i opasnih predmeta u prostor Doma.*

Članak 20.

Naziv iznad članka 121. Statuta mijena se i glasi: OSOBITO TEŠKA NEPRIHVALJIVA PONAŠANJA

Članak 121. Statuta mijenja se i glasi:

*Osobito teškim neprihvatljivim ponašanjima smatra se:*

*a) krivotvorenje pisane ili elektroničke službene dokumentacije Doma;*

*b) objavljivanje materijala elektroničkim ili drugim putem, a koji za posljedicu imaju povredu ugleda, časti i dostojanstva druge osobe;*

*c) teška krađa odnosno krađa počinjena na opasan ili drzak način, obijanjem, provaljivanjem ili svladavanjem prepreka da se dođe do stvari;*

*d) ugrožavanje sigurnosti učenika ili radnika Doma korištenjem oružja ili opasnih predmeta u prostoru Doma ili na drugome mjestu gdje se održava odgojno-obrazovni rad;*

*e) nasilno ponašanje koje je rezultiralo teškim emocionalnim ili fizičkim posljedicama za drugu osobu.*

Članak 21.

Briše se naziv iznad čl. 122. Statuta

Članak 122. Statuta mijenja se i glasi:

*Pedagoške mjere izriču se prema težini neprihvatljivog ponašanja.*

*Pedagošku mjeru opomene izriče odgajatelj, a ukor i opomenu pred isključenje Odgajateljsko vijeće. Na izrečene mjere učenik ili roditelj može podnijeti prigovor ravnatelju Doma u roku od osam dana od dana izricanja.*

*O pedagoškoj mjeri isključenja iz Doma Ravnatelj odlučuje rješenjem na prijedlog Odgajateljskog vijeća. O žalbi protiv rješenja odlučuje ministarstvo.*

*Ravnatelj može rješenjem privremeno udaljiti učenika iz Doma do donošenja odluke o izricanju pedagoške mjere, a ne duže od osam dana, o čemu je dužan pismenim putem obavijestiti roditelje i nadležni centar za socijalnu skrb. Protiv rješenja o privremenom udaljenju može se pokrenuti upravni spor tužbom kod nadležnog upravnog suda u roku od 30 dana od dana dostave rješenja.*

Članak 22.

Članak 123. Statuta mijenja se i glasi:

*Pedagoške mjere izriču se učenicima radi poticanja učenika na odustajanje od neprihvatljivih oblika ponašanja i usvajanja prihvatljivih oblika ponašanja u skladu s Statutom i kućnim redom Doma.*

*Svako izricanje pedagoških mjera temelji se na bilješkama iz pedagoške dokumentacije i/ili službenim bilješkama stručnih suradnika i/ili ravnatelja, a ako je potrebno i na mišljenjima drugih nadležnih institucija*

*Prije izricanja pedagoških mjera odgojno-obrazovni radnici dužni su se međusobno konzultirati, kontaktirati roditelje učenika, a ako je potrebno mogu se konzultirati i sa drugim stručnjakom ili nadležnim centrom za socijalnu skrb.*

*U postupku izricanja pedagoških mjera odgajatelji, stručni suradnici i ravnatelj (u daljnjem tekstu: odgojno-obrazovni radnici) dužni su voditi računa o dobi učenika, njegovoj psihofizičkoj razvijenosti i osobinama, ranijem ponašanju, okolnostima koje utječu na učenikov razvoj, okolnostima u kojima se neprihvatljivo ponašanje dogodilo te drugim okolnostima.*

*Prije izricanja pedagoške mjere učeniku se mora omogućiti savjetovanje s odgojno-obrazovnim radnikom****.*** *Mjera se može izreći i bez izjašnjavanja učenika ako se učenik bez opravdanoga razloga ne odazove pozivu odgajatelja ili druge ovlaštene osobe.*

*Roditelj mora biti informiran o neprihvatljivom ponašanju, načinu prikupljanja informacija, prikupljenim informacijama koje su važne za donošenje odluke o izricanju pedagoške mjere. Ako se roditelj ne odazove pozivu odgajatelja ili druge ovlaštenoj osobi mjera će biti izrečena i bez informiranja roditelja.*

*U obrazloženju pedagoške mjere navest će se mjesto, vrijeme i način na koji je došlo da neprihvatljivog ponašanja te posljedice koje su nastupile ili su mogle nastupiti. Obrazloženje mora sadržavati i podatke o prethodno poduzetim preventivnim mjerama te prijedloge za pružanje pomoći i potpore učeniku s ciljem otklanjanja uzroka neprihvatljivog ponašanja.*

Članak 23.

Naziv iznad članka 124. Statuta mijenja se i gasi: ROKOVI IZRICANJA PEDAGOŠKIH MJERA

Članak 124. Statuta mijenja se i glasi:

*Pedagoška mjera opomene i ukora mora se izreći najkasnije u roku od 15 dana od dana saznanja za neprihvatljivo ponašanje učenika zbog kojeg se izriče.*

*Pedagoška mjera opomene pred isključenje učeniku Doma, mora se izreći najkasnije u roku od 30 dana od dana saznanja za neprihvatljivo ponašanje učenika zbog kojeg se izriče.*

*Pedagoška mjera isključenja iz Doma, mora se izreći najkasnije u roku od 60 dana od dana saznanja za neprihvatljivo ponašanje učenika zbog kojeg se izriče.*

*Pedagoška mjera mora se izreći u roku od 15 dana ako je učenik rješenjem ravnatelja privremeno udaljen sukladno čl. 122. st.4. ovog Statuta.*

Članak 24.

Briše se naziv iznad čl. 125. Statuta

Članak 125. Statuta mijenja se i glasi:

*(1) Pedagoška mjera opomene izriče se nakon drugog evidentiranog lakšeg neprihvatljivog ponašanja iz članka 118. ovoga Statuta.*

*(2) Pedagoška mjera ukora izriče se zbog težeg neprihvatljivog ponašanja iz članka 119. ovog Statuta.*

*(3) Pedagoška mjera opomena pred isključenje izriče se zbog teškog neprihvatljivog ponašanja iz članka 120. ovog Statuta.*

*(4) Pedagoška mjera isključenje iz Doma, izriče se zbog osobito teškog neprihvatljivog ponašanja iz članka 121. ovog Statuta.*

*(5) Učeniku kojemu je već izrečena pedagoška mjera opomene i ukora ponavlja se prethodno izrečena pedagoška mjera u slučaju neprihvatljivog ponašanja manje ili iste težine za koje mu još nije izrečena pedagoška mjera. Ista pedagoška mjera može se izreći najviše dva puta tijekom školske godine. U slučaju da se učenik ponovno neprihvatljivo ponaša, izriče se pedagoška mjera sljedeće težine.*

*(6)Učeniku kojemu je već izrečena pedagoška mjera opomene, odnosno ukora izriče se sljedeća teža mjera u slučaju ponavljanja neprihvatljivog ponašanja za koju mu je već izrečena pedagoška mjera.*

*(7)Učeniku kojemu je već izrečena pedagoška mjera opomena pred isključenje izriče se pedagoška mjera isključenja iz Doma u slučaju bilo kojega teškog neprihvatljivog ponašanja, dva lakša, odnosno teža neprihvatljiva ponašanja.*

**Članak 25.**

U članku 142. stavak 1. Statuta mijenja se i glasi:

*U Domu radnici mogu utemeljiti radničko vijeće sukladno odredbama Zakona o radu i Pravilniku koji propisuje postupak provođenja izbora za radničko vijeće.*

**Članak 26.**

U članku 144. stavak 3. Statuta mijenja se i glasi:

*Obveza javnosti rada Doma provodi se u skladu s odredbama Zakona o pravu na pristup informacijama i Zakona o provedbi Opće uredbe o zaštiti podataka.*

**Članak 27.**

U članku 158. alineja 5.Statuta briše se.

**Članak 28.**

Mijenja se članak 160. Statuta i glasi:

1. *Opći akti objavljuju se na oglasnoj ploči i službenim mrežnim stranicama Doma.*
2. *Opći akti stupaju na snagu najranije dan nakon dana objave na oglasnoj ploči Doma, ako pojedinim aktom nije određen kasniji dan stupanja na snagu.*

**Članak 29.**

*Ova Odluka o izmjenama i dopunama Statuta Đačkog doma stupa na snagu dan nakon dana objave na oglasnoj ploči Doma..*

Predsjednica Domskog odbora

Vesna Ćorluka, dipl.oec.

Ravnatelj:

Josip Matuha,prof

KLASA: 003-05/23-01/02

URBROJ: 2177-53-01-23-02

U Požegi, 30.03.2023. godine